

PROJEKTS uz 11.03.2024.

vēlamais datums izskatīšanai Finanšu komitejā 20.03.2024.

domē: 28.03.2024.

sagatavotājs: Ivonna Deisone, Daina Tīruma

ziņotājs: Gunārs Dzenis

LĒMUMS

# Ādažos, Ādažu novadā

2024. gada \_\_. martā Nr.{{DOKREGNUMURS}}

**Par izmaiņām pašvaldības aģentūras “Carnikavas komunālserviss” struktūrā un grozījumiem Ādažu novada pašvaldības 2023.gada 28.decembra lēmumā Nr.499 “Par pašvaldības amatpersonu un darbinieku mēnešalgām 2024.gadā”**

Izvērtējot Ādažu novada pašvaldības aģentūras “Carnikavas komunālserviss” (turpmāk – Aģentūra) resursus funkciju izpildei, un, lai nodrošinātu finanšu līdzekļu atbilstošu izmantošanu un optimizētu struktūrvienību darbu, Aģentūras ieskatā ir lietderīgi ar 2024. gada 1. maiju likvidēt 3 (trīs) amata vietas ”ēkas dežurants” Ādažu pirmskolas iestādē “Strautiņš” (turpmāk - ĀPII) un 3 (trīs) amata vietas ”ēkas dežurants” Kadagas pirmskolas iestādē “Mežavēji” (turpmāk – KPII).

Daļu finanšu līdzekļu ietaupījuma, kas rodas augstāk minēto amatu likvidēšanas rezultātā, novirzīt darbinieku mēnešalgu korekcijai (palielinājumam) struktūrvienībās ĀPII un KPII.

Ņemot vērā iepriekš minēto un pamatojoties uz Pašvaldību likuma 10. panta pirmās daļas 14. un 21. punktu, Publisko aģentūru likuma 22. pantu, Valsts un pašvaldību institūciju amatpersonu un darbinieku atlīdzības likuma 7. panta ceturto daļu un 11. panta pirmo daļu, kā arī Finanšu komitejas 20.03.2024. atzinumu, Ādažu novada pašvaldības dome

**NOLEMJ:**

1. Ar 2024.gada 1.maiju likvidēt Aģentūras Īpašumu apsaimniekošanas nodaļā sekojošus amatus (pēdējā darba diena – 2024. gada 30. aprīlis):
	1. ”ēkas dežurants” (3 amata vietas) ĀPII”;
	2. ”ēkas dežurants” (3 amata vietas) KPII.
2. Aģentūras direktoram veikt normatīvajos aktos paredzētās nepieciešamās darbības darba tiesisko attiecību izbeigšanai vai turpināšanai citos vakantos amatos attiecībā uz lēmuma 1. punktā minētajos amatos esošajiem darbiniekiem.
3. Veikt grozījumu Ādažu novada pašvaldības domes 2023. gada 28. decembra lēmumā Nr. 499 “'Par pašvaldības amatpersonu un darbinieku mēnešalgām 2024. gadā”, izsakot 18. pielikumu jaunā redakcijā (pielikumā).
4. Lēmuma 3. punkts stājas spēkā 2024. gada 1. maijā.
5. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

CKS, GDR, FIN, IDRV - @